Už sme si zvykli, že silnou stránkou produktov SilentiumPC je spravidla cena a inak to nebude ani v prípade Regnum L50. Aj napriek tomu, že ide o poľský high-end, nezaplatíte za ňu viac než 70EUR.
SilentiumPC Regnum L50 - Úvod, Balenie, Špecifikácie
SilentiumPC si počas ostatných dvoch rokov upevnila pozíciu na domácom trhu a v súčasnosti intenzívne pracuje na expanzii do ostatných krajín V4 a západnej Európy. Sales dostal na starosti chapík, ktorého osobne dobre poznáme z čias, keď kopal za Fractal Design a distribúciu pre český a slovenský trh zastrešuje brnenská firma 100MEGA Distribution.
Od SilentiumPC sme už testovali mainstream v podobe Gladius GD-600 (EOL) a u severných susedov stále hojne predávané low-endy Brutus 310 a Brutus 410. Kým Gladius ešte celkom držal úroveň kvality spracovania a vybavenosti, oba Brutusy už boli naozaj na hrane (v cene 30EUR však ťažko čakať zázraky).
V ponuke nájdete aj dve skrinky, ktoré reprezentujú to najlepšie, čo Poliaci dokázali navrhnúť a Číňania v rozumnej cene vyrobiť. Konkrétne je reč o Gladius X80 Pure Black (~80EUR) a Regnum L50 (~70EUR).
Výraz Regnum má svoj pôvod v latinčine a v slovenčine má svoj ekvivalent. Je ním slovíčko kráľ, resp. kráľovstvo. Podľa názvu teda očakávame produkt na úrovni. Aká je realita?
Balenie
Čierna potlač na škatuli hovorí jazykom poľským a anglickým, znalci aspoň jedného z nich majú jasno v špecifikáciách a kľúčových vlastnostiach. Ostatní dedukujú, alebo čítajú našu recenziu... :-)
Škatuľa si toho evidentne preskákala viac než dosť aj napriek krátkej vzdialenosti, skrinka našťastie dorazila nepoškodená.
Príslušenstvo
S aranžovaním príslušenstva sme pri fotení veľa práce nemali. V tyrkysovom vrecku nájdete akurát skrutky, spíker a poskromný počet "eska" pások. Poľsko-anglický manuál neobsahuje žiadne ilustračné obrázky, len 12 stránok textu so stručným popisom postupu montáže.
Keď už sme tú bočnicu ukázali... Všimnite si nylonový prachový filter s magnetickým uchytením (systém nám známy predovšetkým zo skríň SilverStone alebo Corsair).
Rastislaus
landrower